Saksøker foreldrene for pinlige barnebilder på nett

En 18 år gammel kvinne har gått til sak mot foreldrene sine for å få fjernet pinlige og intime barnebilder foreldrene har lagt ut på nettet.

Publisert Publisert 16. september 2016

PINLIGE BILDER? Det er ikke sikkert barna setter pris på å få alle deler av livet brettet ut i sosiale medier. Foto: Saklakova/Shutterstock,NTB scanpix

Ntb

Denne artikkelen er over fire år gammel

Saken blir den første i sitt slag i Østerrike når den kommer opp for retten i november, skriver nettavisen The Local.

Kvinnen sier hennes liv har blitt forferdelig fordi foreldrene siden 2009 stadig har lagt ut pinlige og intime barnebilder. Bleiebilder og pottetrening er noen av de private stundene foreldrene har valgt å dele med sine 700 Facebook-venner.

— De eide ikke skam og hadde ingen grenser. De brydde seg ikke om at det var bilder av meg mens jeg satt på do eller lå naken i en barneseng - alt ble fotografert og offentliggjort, forklarer 18-åringen.

Fått med deg reglene?

Les også Dette er ikke lov på Facebook, Snapchat og Instagram

Ifølge advokaten hennes er det snakk om 500 bilder som er lagt ut i årenes løp. Kvinnen ba først foreldrene om å fjerne bildene frivillig, men valgte å gå til sak da de nektet å etterfølge hennes ønske. Faren mener han har rett til å publiserer bildene, ettersom det er han som har tatt dem.

Har du sett:

Les også Her bruker politiet ørner i kampen mot droner

Bilder av barn på nett

Kan foreldre publisere det de vil av bilder av barna? Ifølge nettvett.no er svaret er nei.

— Etter hvert som barnet blir i stand til å danne seg egne synspunkt, skal foreldre høre på hva barnet har å si før de tar den avgjørelsen. Det skal legges vekt på det barnet mener alt etter hvor gammel og modent barnet er.

Når barnet er fylt 7 år, har barnet rett til å si sinmening om saken.

Når barnet er fylt 12 år, skal det legges stor vekt på hva barnet mener.

Når barnet har fylt 15 år, er det barnet selv som avgjør hvor vidt bilde av han/henne skal publiseres på Internett.

Nettvett.no som driftes Norsk senter for informasjonssikring (NorSIS), understreker at man skal ikke se på disse aldersgrensene som absolutte, og viser til at det etter barnekonvensjonen ikke er alder som er avgjørende for barnets innvirkning, men om barnet «er i stand til å gjøre opp sin egen mening».

Få mer fra digital:

Publisert Publisert: 16. september 2016 07:34 Oppdatert: 16. september 2016 10:17